جمهورباشقانی رجب طیب اردوغان فرانسادا یاییملانان لو پوان درگیسی یایین یؤنتمنی اتینه گرنله و یازار روماین گوبرتی شکایت ائتدی.
پرزیدنت اردوغانین وکیلی حسین آیدین، موکلی آدینا آنکارا جمهوریت باش ساوجیلیغینا وئردیگی ۱۱ صحیفه‌لیک سوچ اعلانی دیلکچه‌سین‌ده سؤزوگئدن درگینین ۲۴ اکتبرداکی ساییسینین قاپاغین‌دا، اردوغانا فوتوگرافی دا قوللانیلاراق حقارت ائدیلدیگی قید اولوندو.
شبهه‌لیلرین، ۵۲۳۷ ساییلی تورک جزا قانونونون ۲۹۹.جو ماده‌سینده دۆزنلنن "جمهورباشقانینا حقارت" سوچونو تؤرتدیگی بیلدیریله‌ن دیلکچه‌ده، بو سببله ائدیله‌جک سوروشدورما و تعقیبلرده تورک عدلی مقاملارینین حقوقاً یئتکی‌لی و وظیفه‌لی اولدوغو ایفاده ائدیلدی.
دیلکچه‌ده، گئچمیش‌ده‌کی محکمه قرارلاری اساسیندا، شبهه‌لیلرین قوللاندیغی ایفاده‌لرین فیکیر و ایفاده اؤزگورلوگو چرچیوه‌سین‌ده، سیاسی دارتیشما ایچین‌ده‌کی بیر گؤروش کیمی دگرلندیریلمه‌سینین ده ممکن اولمایاجاغی وورغولاندی.
شبهه‌لیلر اتینه گرنله و روماین گوبرتین، پرزیدنت اردوغانی هدف آلاراق یازدیقلاری یازییلا اردوغانین اونور، شرف و سایغینلیغینی اینجیدیجی ایفاده‌لر قوللاندیغی ایشاره ائدیله‌ن دیلکچه‌ده، حاقلارین‌دا قامو دعویسی آچیلماسی طلب ائدیلدی.
